ઇન્સ્ટાગ્રામ ઘણા સમયથી ઇમોજી કોમેન્ટ બારનું ટેસ્ટિંગ કરવા પર ભાર મૂકી રહ્યું હતું. હવે, ટૂંક જ સમયમાં લોકો માટે આ સુવિધા તૈયાર કરવામાં આવશે. ઉલ્લેખનીય છે કે, આ સુવિધા સ્ટોરી અને DM (ડાયરેક્ટ મેસેજ) માટે નહીં પણ નોર્મલ પોસ્ટિંગ માટે યૂઝ કરવામાં આવશે. આ નવા ફીચર્સને ઇન્સ્ટાગ્રામ ધીરે ધીરે રોલ-આઉટ કરશે. નવા ફીચર્સ સિવાય ઇન્સ્ટાગ્રામ યૂઝર્સ માટે અલગ શોપિંગ એપ પણ બનાવી રહ્યું હોવાનું ચર્ચાઇ રહ્યું છે. અંદાજાનુસાર, ઇન્સ્ટાગ્રામ પોતાની શોપિંગ એપને IG શોપિંગના નામથી લોન્ચ કરી શકે છે.